Zarós

Zarós () on Kreikan kaupunki sekä samanniminen Faistóksen kunnan kunnallisyksikkö (Δημοτική Ενότητα Ζάρου, Dimotikí Enótita Zárou) ja entinen itsenäinen kunta. Se sijaitsee Kreetan saarella, Iraklionin alueyksikössä Kreetan alueella. Koko kunnallisyksikön väkiluku on 2 953 ja varsinaisen Zaróksen kaupungin väkiluku 2 106 (vuonna 2011).

Zaróksen pieni kaupunki sijaitsee Kreetan eteläisissä keskiosissa linnuntietä noin 14 kilometriä koilliseen Tympákin kaupungista. Asutus jakaantuu kahteen osaan, ylempään (Áno Zarós, Άνω Ζαρός) ja alempaan (Káto Zarós, Κάτω Ζαρός) Zarókseen. Zaróksen kunnallisyksikkö käsittää Faistóksen kunnan pohjoisosan. Sen tunnetuimpiin nähtävyyksiin kuuluu Vrontísin luostari. Kaupungin lähellä sijaitsee siitä nimensä saanut Zaróksen tekojärvi.

Zarós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Faistóksen kunnaksi yhdessä Moíreen ja Tympákin kanssa, jolloin se muuttui uuden kunnan kunnallisyksiköksi.

pienoiskuva|none|pysty=1.5|Zaróksen maisemia.
 Kunnallisyksikön osat 

Zaróksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

 Kylä- tai kaupunki­yhdys­kunta Kylä, kaupunki tai muu asutus Väkiluku (2011) Moróni Farí 0 Mákres 127 Moróni 198 Panagía 15 Vorízia Laloumás 7 Mesískli 0 Vorízia 484 Zarós Moní Agíou Nikoláou (luostari) 9 Koúrtes 4 Vrontísin luostari (Moní Agíou Antoníou Vrontisíou) 0 Stérna 3 Zarós 2 106 Yhteensä: 2 953

 Lähteet 

 Aiheesta muualla 

Luokka:Faistós
Luokka:Kreetan entiset kunnat
Luokka:Kreetan kaupungit